হরতাল চলাকালে কোথাও কোনো অপ্রীতিকর ঘটনার সংবাদ পাওয়া যায়নি। শহরে দোকানপাট বন্ধ ছিল। বাস, ট্রাক সহ ভারি যানবাহন চলাচল করেনি। হরতাল চলাকালে বিএনপি ও অঙ্গসংগঠনের নেতা কর্মীরা হরতালের সমর্থনে খন্ড খন্ড মিছিল বের করে। দুপুরে ছাত্রনেতা আসাদুজ্জামান পুলকের নেতৃত্বে ছাত্রলীগের একটি হরতাল বিরোধী মিছিল বের হয়। তারা শহরের চৌরাস্তা থেকে আর্টগ্যালারি এবং পুরাতন বাসস্ট্যান্ড এলাকা প্রদক্ষিণ করে।